Draga bako,
znam da nisam bila dugo kod kuće.
Ti si u našem divnom domu u Meksiku,
a ja sam ovde u SAD-u,
borim se za našu budućnost.
Verovatno zalivaš ruže,
brineš se o breskvama
i staraš se da su kornjače nahranjene.
To je nešto što mi najviše nedostaje -
provođenje vreme okružena cvećem
dok mi pričaš o svom detinjstvu.
Kao što znaš, živimo u Njujorku od 2015.
Ali život se drastično promenio u poslednjih godinu dana.
U početku, Njujork se vrteo oko muzeja
i parkova
i škole i prijatelja.
Sada služi kao mreža
koja me povezuje sa svim ostalim ljudima
koji se spremaju da spase planetu.
Znaš kako je sve počelo?
Sa tatom i njegovom mudrošću.
Sve što si ga naučila, on je zatim naučio svet.
Sve njegove reči o odgovornosti koju imamo kao ljudi
da živimo skladu u sa prirodom
su prenete na mene.
Primetila sam univerzalni rascep od naše planete
i setila se šta si mi jednom rekla:
"Ostavi sve bolje nego što si pronašla."
Znam da si pričala o prljavom posuđu,
ali to se, naravno, odnosi i na planetu.
Nisam znala šta da radim u početku.
Svet je toliko velik
i ima toliko mnogo loših navika.
Nisam znala kako bi petnaestogodišnjakinja trebalo da promeni bilo šta,
ali morala sam da pokušam.
Kako bih pretvorila ovu ideju u stvarnost,
pridružila sam se ekološkoj sekciji u srednjoj školi.
Međutim, primetila sam da učenici pričaju o reciklaži
i gledaju filmove o okeanu.
Bio je to ekološko stanovište
usmereno na neefikasan način klimatskog aktivizma,
ono koje krivi potrošača za klimatsku krizu
i propoveda da se temperature penju
jer smo zaboravili da ponesemo višekratnu torbu u prodavnicu.
Ti si me naučila da se briga o majci prirodi
sastoji od svake odluke koju zajedno donosimo.
Drago mi je što mogu da ti kažem, bako,
da sam promenila mišljenje svima u toj sekciji.
Umesto razgovora o reciklaži,
počeli smo da pišemo pisma našim političarima
da ukinu meku plastiku.
A onda, desilo se neočekivano:
počeli smo da štrajkujemo u školi.
Znam da si verovatno to videla na vestima
i da možda više nije toliko značajno.
Ali jedno vreme to je bila velika stvar, bako.
Zamisli decu koja ne idu u školu, da bi podstakli ljude da spase svet.
(Video) Ljudi: Drugačiji svet je moguć! Mi smo nezaustavljivi!
ŠB: Na prvom globalnom štrajku za klimatske promene,
kojeg je sazvala Greta Tunberg,
600 učenika iz škole šetalo je sa mnom.
Greta Tunberg je tinejdžerka koja je prva počela da štrajkuje za klimu.
Njena odvažnost me je inspirisala
i bila sam šokirana saznanjem
da mladi mogu da promene javno mišljenje o problemima u društvu.
Pokret je buknuo.
Video: Ljudi: Prestanite!
ŠB: I ja sam postala glavni organizator
u Njujorku, SAD-u i svetu.
(Video) ŠB: Šta želimo? Ljudi: Klimatsku pravdu!
ŠB: Kad to želimo? Ljudi: Odmah!
ŠB: Počela sam da pričam o klimatskoj pravdi i pravima staroseledaca
i međugeneracijskoj saradnji.
To je, međutim, bio samo početak.
Najaktivnija nedelja u mom životu
će zauvek biti nedelja 20. septembra 2019.
Ja i moji prijatelji ubedili smo 300.000 ljudi da štrajkuju u Njujorku.
Volela bih da si bila tamo.
Šetali smo kroz Vol strit, zahtevajući klimatsku pravdu.
(Video) Ljudi: Dosta je uglja, dosta je nafte, ostavite ugljenik u zemlji!
ŠB: Taj isti mesec, otišla sam na konferenciju UN-a o klimi.
Pričala sam na panelu sa Al Gorom.
Upoznala sam Džeja Inslija i Naomi Klajn i Bila Makibena
i predsednicu Ujedinjenih nacija.
Bila je to najbolja nedelja mog života,
jer su se svi koje znam skupili zajedno -
svi moji profesori, svi moji prijatelji iz škole...
Čak su neke od mojih omiljenih prodavnica štrajkovale za klimu.
Da si me pitala zašto sam sve to uradila,
moj jedini odgovor bi bio
"Zašto da ne?"
Prošlo je godinu dana otkako je sve započelo
i ponekad je zamorno.
Ali ako postoji jedna stvar koju si me naučila, to je upornost.
Sećam se da si tokom 30 godina svaki dan odlazila u Meksiko Siti
kako bi nabavila novac za porodicu.
Znam da deka odlazi već 20 godina
da zaštiti svetu zemlju od velikih firmi koje žele da je preuzmu.
Godina nije ništa
naspram nevolja kroz koje je naša porodica prošla.
A ako naše nevolje čine svet boljim mestom,
one će nas učiniti boljim ljudima.
Bilo je teško, bako.
širom sveta
ljudi očekuju da mi deca znamo sve,
ili bar to žele.
Oni postavljaju pitanja, a ja dajem odgovore,
kao da stvarno znam kako svet funkcioniše.
Oni traže nadu, a mi je pružamo.
Organizovala sam, pisala, govorila i čitala o klimi i politici
skoro svaki dan tokom prošle godine.
Pomalo sam zabrinuta
da neću moći da učinim dovoljno, bako.
Za mene, imati 18 godina i pokušavati da spaseš svet
znači biti aktivista za klimu.
Pre je to možda značilo učiti za doktora
ili političara ili naučnika.
Ali ja ne mogu da čekam da odrastem kako bi postala neko od njih.
Planeta pati,
a mi više nemamo vremena napretek.
Spasavati svet kao tinejdžerka znači biti dobar govornik,
razumeti nauku koja stoji iza klimatske krize,
imati jedinstvenu perspektivu o problemu kako bi se istakao
i zaboraviti na skoro sve ostalo.
Ali ponekad, želim da mi je ponovo stalo do drugih stvari.
Želim da pevam i plešem i idem na gimnastiku.
Zaista mislim da, ako bi se svako od nas brinuo o Zemlji
iz navike,
iz kulture,
niko od nas ne bi morao da bude aktivista za klimu non-stop.
Kada kompanije postanu održive,
kada se elektromreža bude napajala obnovljivom energijom,
kada nas školski plan i program bude učio
da je briga o Zemlji deo čovečanstva,
možda mogu da se vratim gimnastici.
Zar ne misliš tako, bako?
Mi to možemo.
Sve što pokušavam da postignem
je da pružim optimističan pogled na svet drugim ljudima.
Ali to je donekle teško.
Tu je pohlepa,
tu je ponos,
tu je novac,
i tu je materijalizam.
Ljudi tako lako dopuštaju da im pričam,
a tako teško da ih nešto naučim.
Želim da imaju samopouzdanja da uvek daju svoj maksimum.
Želim da imaju srca i hrabrosti
da vole svet,
baš kao što si me ti naučila.
Napisala sam ovo pismo da ti se zahvalim.
Hvala ti što si me podstakla da volim svet
od trenutka kad sam se rodila.
Hvala ti što se veseliš svemu.
Hvala ti što si me naučila
da su nada i optimizam najmoćnija oružja koje posedujemo
za rešavanje bilo kakvog problema.
Radim ovo jer si mi pokazala
da su upornost, ljubav i znanje
dovoljni da se napravi promena.
Želim da se vratim u Meksiko i posetim te.
Želim da ti pokažem slike stvari koje sam uradila.
Želim da ti pokažem klimatske zakone
koje smo uspeli da sprovedemo.
Želim da mirišem cveće
i da se borim za klimatsku pravdu zajedno sa tobom.
Volim te puno.
Volim te.
Šije.
[Volim te puno. Šije.]